EGATIF เทรดวันแรกที่หน่วยละ 10.80 บาท จากราคาเสนอขาย 10 บาท
EGATIF เทรดวันแรกที่หน่วยละ 10.80 บาท จากราคาเสนอขาย 10 บาท โดย ณ เวลา 10.04 น.อยู่ที่ 10.80 บาท บวก 0.80 หรือ 8% มูลค่าการซื้อขาย 145.8 ล้านบาท ขณะที่ดัชนีหุ้นไทยโดยรวมลบ 0.01%
13 ก.ค. 2558

ผู้สื่อข่าวรายงานว่า ราคาหุ้น กองทุนรวมโครงสร้างพื้นฐาน โรงไฟฟ้าพระนครเหนือ ชุดที่ 1 การไฟฟ้าฝ่ายผลิตแห่งประเทศไทย หรือ EGATIF ณ เวลา 10.04 น.อยู่ที่ 10.80 บาท บวก 0.80 หรือ 8% มูลค่าการซื้อขาย 145.8 ล้านบาท ขณะที่ดัชนีหุ้นไทยโดยรวมลบ 0.01% โดยราคาหุ้นเปิดตลาดที่ 10.50 บาท แตะระดับต่ำสุดที่ 10.40 บาท และปรับตัวขึ้นแตะระดับสูงสุดที่ 10.90 บาท
กองทุนรวมโครงสร้างพื้นฐาน โรงไฟฟ้าพระนครเหนือ ชุดที่ 1 การไฟฟ้าฝ่ายผลิตแห่งประเทศไทย (EGATIF)  เข้าซื้อขายในตลท.ตั้งแต่วันนี้ (13 ก.ค.)  ใช้ชื่อย่อว่า EGATIF ในหมวดอุตสาหกรรมพลังงานและสาธารณูปโภค กลุ่มอุตสาหกรรมทรัพยากร
ทั้งนี้ EGATIF มีจำนวนหน่วยลงทุนทั้งสิ้น 2,085,500,000 หน่วย พาร์หน่วยละ 10 บาท ราคาเสนอขายหน่วยละ 10 บาท โดยลักษณะของโครงการเป็นการลงทุนในรายได้ค่าความพร้อมจ่ายในอนาคตของโรงไฟฟ้าพระนครเหนือ ชุดที่ 1 กำลังการผลิตไฟฟ้าตามสัญญา 670 เมกะวัตต์ เป็นระยะเวลา 20 ปี